wickkiey/tamil-wikipedia-chunked huggingface dataset:
# ஐரோப்பிய நாடாளுமன்றம்

**ஐரோப்பிய நாடாளுமன்றம்** (*European Parliament*, **EP**) ஐரோப்பிய ஒன்றியத்தின் நேரடியாகத் தேர்ந்தெடுக்கப்படும் நாடாளுமன்ற அமைப்பாகும். ஐரோப்பிய ஒன்றியப் பேரவை, ஐரோப்பிய அணையத்துடன் ஒருங்கிணைந்து இது ஐரோப்பிய ஒன்றியத்தின் சட்டவாக்கச் செயற்பாடுகளை மேற்கொள்கின்றது. இந்த நாடாளுமன்றத்தில் 751 (முன்னதாக 766) நாடாளுமன்ற உறுப்பினர்கள் உள்ளனர்; இந்திய நாடாளுமன்றத்தை அடுத்து உலகின் இரண்டாவது மிகப்பெரும் வாக்காளர்களைக் கொண்ட மக்களாட்சி அமைப்பாகவும் நாட்டு எல்லைகளைக் கடந்த மிகப் பெரிய மக்களாட்சி அமைப்பாகவும் விளங்குகின்றது; தகுதியுடைய வாக்காளர்களின் எண்ணிக்கை 2009இல் 375&nbsp;மில்லியனாக இருந்தது.  
1979ஆம் ஆண்டு முதல் ஒவ்வொரு ஐந்தாண்டுகளுக்கு ஒருமுறை பொது வாக்குரிமை மூலமாகத் தேர்ந்தெடுக்கப்படுகின்றது. இருப்பினும், ஐரோப்பிய நாடாளுமன்றத்திற்கான வாக்காளர் பங்கேற்பு தொடர்ந்து குறைந்து கொண்டே வருகின்றது; 1999 முதல் இது 50%க்கும் குறைவாக இருந்து வருகின்றது. 2014ஆம் ஆண்டில் 42.54% வாக்காளர்களே வாக்களித்தனர்.
# திருநெல்வேலி வெள்ளைப் பிள்ளையார் கோவில்

**திருநெல்வேலி வெள்ளைப் பிள்ளையார் கோவில்** என்பது இலங்கை யாழ்ப்பாணம் திருநெல்வேலி செங்குந்த வீதியில் அமைந்துள்ள ஒரு பிள்ளையார் கோயில் ஆகும்.
# திருநெல்வேலி வெள்ளைப் பிள்ளையார் கோவில்

## வரலாறு

கோவிலின் வரலாறு பற்றி பலரும் பல்வேறு விதமான கருத்துக்களை முன்வைக்கின்றனர். அதில் பலராலும் ஏற்றுக்கொள்ளப்பட்டு வந்த கருத்து இப்பொழுது உள்ள மூல விக்கிரகமாகிய உருவ வடிவில் அமைந்த விநாயகனுக்கு அருகே வைத்து வழிபாடும் அருவுருவ வடிவமாகிய விநாயகனையே ஆரம்பத்தில் வைத்து வழிபட்டு வந்தனர் எனவும் நூற்றாண்டு காலத்துக்கு முன் இவ் ஆலய அயலைச் சேர்ந்த அடியவரொருவர் நல்லூர் இராஜதானிப் பகுதியில் தொழில் நிமித்தம் சென்ற போது வீட்டின் அருகே மூலமூர்த்தியாக உள்ள விநாயகர் விக்கிரகம் கிடக்கக் கண்டு அதுபற்றி அவ்வீட்டாரிடம் விசாரித்த போது தாம் நிலத்தில் கிணறு வெட்டிய பொழுது கிணற்றுக்குள் இருந்து கிடைத்தது எனவும் அதை எடுத்து வைத்து வழிபட்ட்தாகவும் கூறினார்கள். எனவே பெரியவர் அவ்விக்கிரகத்தை அவர்களிடம் இருந்து பெற்றுவந்து மூலஸ்தானத்தில் வைத்து வழிபட்டு வந்தார் எனக் கூறப்படுகிறது.  
மறுபுறம் செம்மணிப்பகுதியை அண்டிய நாயன்மார் குளத்தை ஆழமாக்கும் போது கிடைத்ததாகவும் அதையே அவ்வீட்டார் வைத்திருக்க அதனைப் பெற்று வந்ததாகவும் கூறப்படுகின்றது.  
இவ் விக்கிரக அமைப்பானது நல்லூர் இராசதானி கோவிலில் ஒன்றான சட்டநாதர் ஆலய விநாயகர் உருவினை ஒத்ததாக உள்ளதால் அக்காலத்துக்குரியது என உறுதியாக கூறப்படுகின்றது.
# திருநெல்வேலி வெள்ளைப் பிள்ளையார் கோவில்

## பெயர்க் காரணம்

வெள்ளைப் பிள்ளையார் எனும் பெயர் காரணப் பெயராக இருக்கலாம் எனக் கருதப்படுகின்றது. வெள்ளத்துள் கிடந்தபடியால் அல்லது வெள்ளைக்கல்லினால் ஆனமையால் இப்பெயர் வந்திருக்கலாம் என கருதப்படுகின்றது.
# திருநெல்வேலி வெள்ளைப் பிள்ளையார் கோவில்

## அமைப்பு

தற்போதைய ஆலயமானது சுந்தர விமானம் உடைய மூலஸ்தானம், அலங்கார மண்டபம், தாமரைத் தடாக வசந்த மண்டபம், சபா மண்டபங்கள் வைரவ மூர்த்தி ஆலயம், 25 அடி உயர மணிக் கோபுரம், 63 அடி நீள சடையம்மா மடம், என்பன அமைக்கப்பட்டு அழகொளிரும் எழில் மிகு ஆலயமாக காட்சியளிக்கின்றது.
# திருநெல்வேலி வெள்ளைப் பிள்ளையார் கோவில்

## பூசைகள்

இவ் ஆலயத்தில் சுமங்கலி பூசை, நவராத்திரி பஜனை, பிள்ளையார் கதைப் படிப்பு, கந்த, பெரியபுராணப் படிப்பு, திருவெம்பாவை, சித்திரைக்கதைப் படிப்பு என்பன சிறப்பாக நடைபெறுகின்றன
# திருநெல்வேலி வெள்ளைப் பிள்ளையார் கோவில்

## உசாத்துணை நூல்கள்

- சின்னத்தம்பி பத்மராசா, கார்த்திகேசு சண்முகதாசன், வெள்ளைப் பிள்ளையார் கும்பாபிஷேக மலர், 2013
- திருநெல்வேலி கிழக்கு வெள்ளைப் பிள்ளையார் ஆலய மஹா கும்பாபிஷேக மலர் 2000
# கோமன் கரணப் புறா

**கோமன் கரணப் புறா** பொதுவாக **கோமோர்னெர்**, சுலோவாகியத்தில் **Komárňanský kotrmeliak** , , ஒரு ஆடம்பரப் புறா வகையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை அமெரிக்க மற்றும் ஐரோப்பிய வகை என்று உரு வகையாகப் பிரிக்கப்பட்டுள்ளன.
கரணமடிப்பதற்காக வளர்க்கப்பட இவை தற்போது கண்காட்சிகளுக்காக மட்டுமே வளர்க்கப்படுகின்றன.
# கோமன் கரணப் புறா

## தோற்றம்

இவை 18-19ம் நூற்றாண்டில் ஆஸ்திரியப் பேரரசில் இருந்த கோமர்னோ நகரில் (தற்கால சுலோவாகிய-ஹங்கேரி எல்லையில்) உருவாக்கப்பட்டன. இவற்றின் முன்னோர் உதுமானியத் துருக்கியரால் உதுமானியப் பேரரசின் கிழக்குப் பகுதியில் இருந்து இறக்குமதி செய்யப்பட்டன. இவை அமெரிக்காவிற்கு இலினாய்ஸைச் ஜான் ஆஸ்டலோஸ் மற்றும் பீட்டர் மோடோலாவால் 1920ல் இறக்குமதி செய்யப்பட்டன. அமெரிக்க கோமோர்னெர் சங்கம் 1946ல் ஆரம்பிக்கப்பட்டது.  
கோமோர்னெர்கள் சிறிய, மெல்லிய புறாக்களாகும். ஹோமிங் புறாக்களை விட மிகவும் சிறிய மற்றும் மென்மையானவையாகும். இவை பொதுவாக மேக்பை வண்ண வடிவத்தில் கருப்பு, நீளம், சிவப்பு, வெள்ளி, மஞ்சள் மற்றும் சாம்பல்-சிவப்பு நிறத்தில் உள்ளன. இவை திட நிறங்களிலும் இனப்பெருக்கம் செய்யப்படுகின்றன. தலையானது இரு காதுகளிலிருந்தும் தொடங்கி ரோசெட்டாவில் முடியும் கொண்டையைக் கொண்டுள்ளது.
# முரல் மீன்

**முரல் மீன் (Needlefish** (குடும்பம் **Belonidae**) அல்லது **Long Tom**) என்பது கடலின் திறந்த மேற்பரப்புப் பகுதியில் வாழும் மீன்களை வேட்டையாடி உண்கின்ற மீனாகும். இவற்றில் சில இனங்கள் கடலின் உவர் நீரிலும் நன்னீர் சூழலிலும் வாழக்கூடியன. (எ.கா., *Strongylura*). இவை குறுகிய நீண்ட தாடையையும் கூரான பற்களைக் கொண்டவையாக உள்ளன.
# முரல் மீன்

## விளக்கம்

முரல் மீன்கள் மெல்லிய உடல்வாகைக் கொண்டவையாகவும் நீளம்வரை வளரக்கைடியனவாகவும் உள்ளன. இவற்றின் முதுகுத் துடுப்புக்கு நேர் எதிராக குதத்துடுப்பு என இரண்டும் ஒரே மாதிரியாக இருக்கும். இதன் நீண்ட குறுகிய மூக்கும் அதில் கூரான பற்களுமே இதன் தனித்தன்மையாகும். இதில் பல இன மீன்களில் வயதுவந்த மீன்களுக்கு மட்டும் அதன் மேல்தாடை முழுவளர்சி அடைந்திருக்கும், அதாவது முரல் மீன்களின் கீழ்த் தாடை குறைந்த நீளமுடையதாகத் தோன்றும். இவற்றின் மூக்கு முழுமையாக வளர்ச்சியடையும்வரை மிதவைவாழிகளையே உண்ணும். முரல் மீனகள் இனச்சேர்கை செய்து முட்டைகளை இடுகின்றன. ஆண் மீன்கள் பெண் மீன்களுடன் பொதுவாக அலைகள் மேல் இனச்சேர்க்கையில் ஈடுபடுகின்றன.
# கீழை சுழல் கரணப் புறா

**கீழை சுழல் கரணப் புறா** என்பது ஒரு ஆடம்பரப் புறா இனமாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. கீழை சுழல் கரணப் புறா மற்றும் அனைத்து வளர்ப்புப் புறாக்களும் மாடப் புறாவிலிருந்தே தோன்றியவையாகும்.
# கீழை சுழல் கரணப் புறா

## பறக்கும் பாணி

இதன் பறக்கும் பாணியே இதன் தரக்குறியீடாகும். இவை ஒற்றை கரணம், இரட்டை கரணம் மற்றும் சுழல் கரணங்கள் அடிக்கக் கூடியவை, பறக்கும்போதே திடீரென்று திசையை மாற்றக் கூடியவை. இவை சுமார் 1000 மீ உயரம் வரை பறக்கக் கூடியவை. அதே உயரத்தில் பல மணி நேரம் பறக்கக் கூடியவை.  
இவற்றின் பறக்கும் வித்தைகள் கலட்சு சுழல் கரணப் புறா மற்றும் பர்மிங்கம் சுழல் கரணப் புறா இனங்களுக்கு இணையாக உள்ளன.
# சிஸ்டோபோலிய உயர பறக்கும் புறா

**சிஸ்டோபோலிய உயர பறக்கும் புறா** ஒரு வளர்ப்புப் புறா இனமாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. சிஸ்டோபோலிய உயர பறக்கும் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை 19ம் நூற்றாண்டில் உருசியாவின் சிஸ்டோபோல் நகரில் உருவாயின.
# அண்டார்டிகா கடல்சார் உயிரினங்கள் பாதுகாப்பு மாநாடு

**அண்டார்டிகா கடல்சார் உயிரினங்கள் பாதுகாப்பு மாநாடு** என அழைக்கப்படும் **அண்டார்டிகா கடல்சார் உயிரினங்கள் பாதுகாப்பு ஆனையம்** (Convention on the Conservation of Antarctic Marine Living Resources or Commission on the Conservation of Antarctic Marine Living Resources, (CCAMLR), டிசம்பர் 1959 அண்டார்டிக்கா ஒப்பந்தத்தின் தொடர்ச்சியாக, இம்மாநாடு 1 ஆகஸ்டு 1980 அன்று தொடங்கி 7 ஏப்ரல் 1982இல், அண்டார்டிகா கடல்சார் உயிரினங்கள் பாதுக்காப்பு ஆனையம் நிறுவப்படுதில் முடிவடைந்தது.
அண்டார்டிகா கடல் பகுதியில் மாசுக்கட்டுப்பாடுகள் மேற்கொள்வது, கடல்வாழ் உயிரினங்களின் இனப்பெருக்கத்தை வளர்ப்பதே இம்மாநாட்டின் இலக்கு ஆகும்.  
தென்முனைப் பெருங்கடலில் உலகின் மிகப்பெரிய கடல்சார் உயிரினப் பூங்காவை அமைக்கவும், கடல்சார் உயினங்களின் இனப்பெருக்கதை அதிகரிக்கவும், உணவுக்காக மீன் போன்ற கடல்சார் உயிரினங்களை பெரும் அளவில் வேட்டையாடுவதைத் தடுக்கவும் ஆனையத்தின் முக்கியப் பணியாகும். இந்த மாநாட்டில் அண்டார்டிகாவில் கடல்சார் உயிரினப்பூங்காவை அமைப்பதற்கும், அதனை நிர்வகிக்க ஆனையத்தை அமைப்பதை ஆதரித்து 14 நாடுகள் கையொப்பமிட்டத்தை ஐரோப்பிய ஒன்றியம் உட்பட 35 நாடுகள் அங்கீகாரம் அளித்துள்ளது.
# அண்டார்டிகா கடல்சார் உயிரினங்கள் பாதுகாப்பு மாநாடு

## பன்னாட்டு கடல்சார் உயிரினங்கள் காப்பகம்

அண்டார்டிகா கடல்சார் உயிரினங்கள் பாதுகாப்பு மாநாட்டின் உடன்படிக்கையின் தொடர்ச்சியாக 28 அக்டோபர் 2016இல், அண்டார்டிகாவின் ரோஸ் கடலில் 5,98,000 சதுர மைல் பரப்பில், உலகின் மிகப்பெரிய பன்னாட்டு கடல் உயிரினங்கள் காப்பகம் அமைக்க ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட 24 நாடுகள் பன்னாட்டு உடன்படிக்கை செய்து கொண்டுள்ளது. இந்த ஒப்பந்தப்படி, இக்கடல் பரப்பில் மீன் போன்ற கடல்வாழ் உயிரினங்களை வேட்டையாட தடை செய்யப்படுகிறது. பன்னாட்டு கடல்சார் உயிரினங்கள் காப்பகம் நியுசிலாந்து மற்றும் ஐக்கிய அமெரிக்க நாடுகளால் நிர்வகிக்கப்படும்.
# அண்டார்டிகா கடல்சார் உயிரினங்கள் பாதுகாப்பு மாநாடு

## இதனையும் காண்க

- ரோஸ் கடல்
- அண்டார்டிக்கா ஒப்பந்தம்
- தென்முனைப் பெருங்கடல்
# பொன்மலை வேலாயுதசாமி கோயில்

**பொன்மலை வேலாயுதசாமி கோயில்** , கோயம்புத்தூருக்கு அருகே கிணத்துக்கடவிலுள்ள சிறு குன்றான பொன்மலை மீதமைந்துள்ள இந்துக் கோயிலாகும். இக்கோயிலின் முதன்மைக் கடவுள் வேலாயுதசாமி ஆவார். இக்குன்றின் அடிவாரத்தில் கிணத்துக்கடவு பேருந்து நிறுத்தம் உள்ளதால் கோவையிலிருந்து பேருந்து மூலம் இக்கோயிலுக்குச் செல்லலாம். பொன்மலை முருகன் கோயில் கிபி 15ஆம் நூற்றாண்டில் கட்டப்பட்டது.
# பொன்மலை வேலாயுதசாமி கோயில்

## தல வரலாறு

ஞானப்பழத்திற்காக அம்மையப்பரிடம் கோபித்துக் கொண்டு பாலமுருகன் பழனி செல்லும் வழியில் இக்குன்றில் பாதம் பதித்தார் என்பது மரபுவழி வரலாறு. குன்றின் மேலுள்ள வேலாயுதசாமி கருவறைக்குப் பின்புறம் இரு பாதங்கள் கொண்ட ஒரு சிறு சன்னிதி உள்ளது. வேலாயுதசாமிக்கு பூசை செய்யும் முன்னர் இப்பாதங்களுக்கே முதலில் பூசை நடைபெறுகிறது.  
பல நூறு ஆண்டுகளுக்கு முன்னர் இம்மலையிலுள்ள மூலிகையைக் கொண்டு மைசூர் திவானின் காற்புண்ணை ஆற்றி இத்தலத்து இறைவன் அருள்செய்தார் என்றும், நலமடைந்த திவான் மைசூர் அரசரிடம் இறைவனின் அருள் பற்றிக் கூறியதால் அரசர் இங்கு இறைவனுக்கு இக்கோயிலைக் கட்டியதாகவும் தலவரலாறு கூறப்படுகிறது.  
பொள்ளாச்சிக்கு அருகிலுள்ள புரவி பாளையம் சமீன்தார் இங்கு வழிபட்டதாகவும் மரபுவழி வரலாறு வழக்கிலுள்ளது.
# குப்தகாசி

**குப்தகாசி** *(Guptakashi)*, இந்தியாவின் உத்தரகண்ட் மாநிலத்தின், கார்வால் கோட்டத்தில், ருத்திரபிரயாக் மாவட்டத்தின் சிவாலிக் மலையில் 1319 மீட்டர் உயரத்தில் அமைந்த சிறு புனித கோயில் தலமாகும்.
குப்தகாசியில் உள்ள மிகப் பழமையான காசி விஸ்வநாதர் கோயில் மற்றும் அர்த்தநாரீஸ்வரர் கோயில் சிறப்பு பெற்றதாகும். குப்தகாசி பாண்டவர்களுடன் தொடர்புடைய ஊர்களில் ஒன்றாகும்.  
நான்கு சிறு புனித தலங்கள் மற்றும் பஞ்ச கேதார தலங்களில் ஒன்றான கேதார்நாத் கோயிலுக்குச் செல்லும் வழியில் குப்தகாசி அமைந்துள்லது.  
குளிர்காலத்தில் கேதார்நாத் கோயிலின் உற்சவரான சிவன் விக்கிரகத்தை, குப்தகாசியில் பாயும் மந்தாகினி ஆற்றின் எதிர் கரையில் உள்ள உக்கிமடத்தில் வைத்து பூஜை செய்வர்.
# குப்தகாசி

## அடையும் வழி

ரிஷிகேஷ் நகரத்திலிருந்து 178 கிலோ மீட்டர் தொலைவில் உள்ள குப்தகாசியை சாலை வழியாக அடையலாம்.
# குப்தகாசி

## இதனையும் காண்க

- பஞ்ச கேதார தலங்கள்
- உத்தரகண்டின் நான்கு புனித தலங்கள்
- இந்தியாவின் நான்கு புனித தலங்கள்
# மர்லோன் ஜேம்ஸ்

**மர்லோன் ஜேம்ஸ்** (Marlon James 24, நவம்பர், 1970) என்பவர் ஜமைக்கா நாட்டைச் சேர்ந்த எழுத்தாளர் மற்றும் புதின ஆசிரியர். 2015 ஆண்டுக்குரிய புக்கர் பரிசு இவருக்கு வழங்கப்பட்டது. அமெரிக்கா மினியாபோலிஸ் என்னும் நகரில் வசித்து வருகிறார்  
ஜமைக்காவில் கிங்ஸ்டனில் பிறந்த மர்லோன் ஜேம்ஸ் மேற்கிந்தியத் தீவுகள் பல்கலைக் கழகத்தில் இலக்கியம் படித்துப் பட்டம் பெற்றார்.  
மினசோட்டாவில் உள்ள மான்செஸ்டர் கல்லூரியில் இலக்கியம் பயிற்றுவித்து வருகிறார். "எ பிரிப் ஹிஸ்டரி ஆப் செவன் கில்லிங்ஸ்" என்ற புதினத்திற்காகப் புக்கர் பரிசு இவருக்கு வழங்கப்பட்டது. புக்கர் பரிசு மட்டுமல்லாது பிற விருதுகளும் பெற்றுள்ளார்.
# மர்லோன் ஜேம்ஸ்

## எழுதிய புதினங்கள்

ஜான் குரோஸ் டெவில் (2005)  
தி புக் ஆப் நைட் விமன் (2009)  
எ பிரிப் ஹிஸ்டரி ஆப் செவன் கில்லிங்ஸ் (2014)
# நான்கு புனித தலங்கள், உத்தரகண்ட்

**நான்கு புனித தலங்கள்** (Chota Char Dham) (தேவநாகரி: छोटा चार धाम) என்பது இந்தியாவின் இமயமலையில் உள்ள உத்தரகண்ட் மாநிலத்தின் கார்வால் கோட்டத்தில் அமைந்துள்ள பத்ரிநாத் கோயில், கேதார்நாத் கோயில், கங்கோத்திரி கோயில் மற்றும் யமுனோத்திரி கோயில் ஆகிய நான்கு கோயில்கள் இந்துக்களின் புனித தலங்களைக் குறிப்பதாகும்.
ஆண்டுதோறும் கோடைகாலத்தில் இந்துக்கள் இந்நான்கு தலங்களுக்குக் பயணிப்பதை வடமொழியில் **சார் தாம் யாத்திரை** என்பர்.
# நான்கு புனித தலங்கள், உத்தரகண்ட்

## யாத்திரை

இந்நான்கு புனித தலங்களுக்கு செல்ல தில்லி, அரித்துவார் போன்ற நகரங்களிலிருந்து பேருந்துகள் மற்றும் சிற்றுந்துகள் உள்ளது.  
1. *யமுனோத்திரி*, யமுனை கோயில் அமைவிடம் மற்றும் யமுனை ஆற்றின் பிறப்பிடம்.
1. *கங்கோத்திரி*, கங்கை ஆற்றின் பிறப்பிடம் மற்றும் கங்கோத்திரி கோயில் அமைவிடம்.
1. *கேதார்நாத்*, 12 சோதிலிங்க சிவத்தலங்களில் ஒன்றாகும்.
1. *பத்ரிநாத்*, பத்ரிநாராயணன் எனும் திருமால் கோயிலின் அமைவிடம்.
# நான்கு புனித தலங்கள், உத்தரகண்ட்

## இதனையும் காண்க

- பஞ்ச கேதார தலங்கள்
- நான்கு புனித தலங்கள்
# 2016 வடகிழக்குப் பருவமழைக் காலம்

இந்தியாவில் 2016 ஆம் ஆண்டிற்கான வடகிழக்குப் பருவமழைக் காலம் அக்டோபர் 30 அன்று தொடங்கியது.  
*இம்முறை சற்று தாமதமாக ஆரம்பித்தாலும், இயல்பான மழையளவு இருக்கும்* என வானிலை ஆராய்ச்சி நடுவம் அறிவித்தது. எனினும் நவம்பர் 30 வரை குறிப்பிடத்தக்க அளவில் மழை பெய்யவில்லை.
# 2016 வடகிழக்குப் பருவமழைக் காலம்

## மழையளவில் பற்றாக்குறை

- வங்காள விரிகுடாக் கடலில் உருவான நாடா எனும் புயலின் காரணமாக பெய்த மழையால், தமிழ்நாடு மாநில மழையளவுப் பற்றாக்குறை 71% என்பதிலிருந்து 68% என்றானது.
- அடுத்து உருவான வர்தா புயலினால் ஏற்பட்ட மழைப்பொழிவினை அடுத்து, தமிழ்நாடு மாநில மழையளவுப் பற்றாக்குறை 61% என்றானது (டிசம்பர் 13 அன்று காலை 8.30 மணி நிலவரப்படி).
# 2016 வடகிழக்குப் பருவமழைக் காலம்

## உருவான புயல்கள்

இந்தப் பருவமழைக் காலத்தில், இரண்டு புயல் சின்னங்கள் வங்காள விரிகுடாக் கடலில் உருவாகின.
# 2016 வடகிழக்குப் பருவமழைக் காலம்

## உருவான புயல்கள்

### நாடா புயல்

வங்கக் கடலில் நிலைகொண்ட காற்றழுத்தத் தாழ்வுநிலை, கரையைக் கடக்கும்போது கனமழை பெய்யும் என *சென்னை வட்டார புயல் எச்சரிக்கை நடுவம்* அறிவித்தது. இதனையடுத்து சென்னை, காஞ்சிபுரம், திருவள்ளூர், நாகை, கடலூர் மாவட்டங்களிலுள்ள பள்ளிகளுக்கு டிசம்பர் 1, டிசம்பர் 2 ஆகிய இரண்டு நாட்களுக்கு விடுமுறை அறிவிக்கப்பட்டது. சென்னை, கடலூர், நாகப்பட்டினம் மாவட்டங்களுக்கு முன்னெச்சரிக்கை நடவடிக்கையாக *தேசியப் பேரிடர் கவனிப்புப் படைகள்* அனுப்பப்பட்டன.  
மாநிலத்திற்கு நல்ல மழைப்பொழிவினை தரும் என எதிர்பார்க்கப்பட்ட நாடா புயல், குறிப்பிடத்தக்களவில் மழையைக் கொண்டுவரவில்லை.
# 2016 வடகிழக்குப் பருவமழைக் காலம்

## உருவான புயல்கள்

### வர்தா புயல்

- சென்னையில் டிசம்பர் 11 அன்று இரவில் தொடங்கிய மழை, டிசம்பர் 12 அன்று காலை 8.30 மணிவரை 5.8 சென்டிமீட்டர் எனும் அளவாக பதிவாகியது.
- டிசம்பர் 12 அன்று காலை 8.30 மணி முதல் டிசம்பர் 13 அன்று காலை 8.30 மணி வரையிலான 24 மணிநேரத்தில் சென்னை, அதனைச் சார்ந்த பகுதிகளில் பதிவான மழையளவுகள்:
- சத்யபாமா பல்கலைக்கழகம் (சோழிங்கநல்லூர்) - 38 சென்டிமீட்டர்
- காட்டுக்குப்பம் (காஞ்சிபுரம் மாவட்டம்) - 34 சென்டிமீட்டர்
- மீனம்பாக்கம் - 20 சென்டிமீட்டர்
- நுங்கம்பாக்கம் - 12 சென்டிமீட்டர்
- புயலின்போது பெய்த மழையால் வேலூர் மாவட்டத்து நீர்நிலைகளில் நீர் கொள்ளளவு அதிகரித்தது. ஆற்காடு, நெமிலி ஆகிய இடங்களிலுள்ள 3 பெருங்குளங்கள் நிரம்பின.
# விக்கிப்பீடியா:Statistics/weekly/30-Oct-2016
| 119 | 61.247.4.66 | 0 | 1 | 0 | 0 | 0 | 0 | 0 | 1 | 39 |  |
| 120 | 117.209.245.220 | 0 | 1 | 0 | 0 | 0 | 0 | 0 | 1 | 22 |  |
| 121 | 103.44.97.198 | 0 | 0 | 0 | 0 | 0 | 0 | 1 | 1 | 0 |  |
| 122 | T.mosesrajan | 0 | 0 | 0 | 0 | 0 | 0 | 1 | 1 | 0 |  |
| 123 | 157.50.65.109 | 0 | 1 | 0 | 0 | 0 | 0 | 0 | 1 | 275 |  |
| 124 | Suthir | 0 | 1 | 0 | 0 | 0 | 0 | 0 | 1 | 0 |  |
| 125 | 117.217.183.9 | 0 | 1 | 0 | 0 | 0 | 0 | 0 | 1 | 518 |  |
| 126 | Ashok Cheguevara | 0 | 0 | 0 | 0 | 0 | 0 | 1 | 1 | 0 |  |
| 127 | 163.47.15.50 | 0 | 1 | 0 | 0 | 0 | 0 | 0 | 1 | 0 |  |
| 128 | 112.134.112.68 | 0 | 1 | 0 | 0 | 0 | 0 | 0 | 1 | 3 |  |
| 129 | சஞ்சீவி சிவகுமார் | 0 | 1 | 0 | 0 | 0 | 0 | 0 | 1 | 0 |  |
| 130 | ScolopendraJazz | 0 | 1 | 0 | 0 | 0 | 0 | 0 | 1 | 39 |  |
| 131 | 157.50.143.64 | 0 | 1 | 0 | 0 | 0 | 0 | 0 | 1 | 0 |  |
| 132 | Wieralee | 0 | 1 | 0 | 0 | 0 | 0 | 0 | 1 | 41 |  |
| 133 | DrRom | 0 | 1 | 0 | 0 | 0 | 0 | 0 | 1 | 0 |  |
| 134 | Dnsads | 0 | 1 | 0 | 0 | 0 | 0 | 0 | 1 | 0 |  |
| 135 | 101.222.226.198 | 0 | 1 | 0 | 0 | 0 | 0 | 0 | 1 | 93 |  |
| 136 | Chris die Seele | 0 | 1 | 0 | 0 | 0 | 0 | 0 | 1 | 0 |  |
| 137 | Stegop | 0 | 1 | 0 | 0 | 0 | 0 | 0 | 1 | 20 |  |
| 138 | Bodhisattwa | 0 | 0 | 0 | 0 | 1 | 0 | 0 | 1 | 0 |  |
| 139 | 117.193.152.224 | 0 | 1 | 0 | 0 | 0 | 0 | 0 | 1 | 8 |  |
| 140 | 117.221.245.193 | 0 | 1 | 0 | 0 | 0 | 0 | 0 | 1 | 102 |  |
| 141 | Ks-M9 | 0 | 1 | 0 | 0 | 0 | 0 | 0 | 1 | 188 |  |
| 142 | 117.217.162.60 | 0 | 1 | 0 | 0 | 0 | 0 | 0 | 1 | 0 |  |
| 143 | Armbrust | 0 | 1 | 0 | 0 | 0 | 0 | 0 | 1 | 2 |  |
| 144 | Ramakri | 0 | 1 | 0 | 0 | 0 | 0 | 0 | 1 | 44 |  |
| 145 | Kannansekar | 0 | 1 | 0 | 0 | 0 | 0 | 0 | 1 | 51 | } |
# அசிட்டுரிக் அமிலம்

**அசிட்டுரிக் அமிலம்** *(Aceturic acid)* என்பது C<sub>4</sub>H<sub>7</sub>NO<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். அமினோ அமிலம் கிளைசினுடைய வழிப்பொருளான இச்சேர்மம் என்-அசிட்டைல் கிளைசின் என்ற பெயராலும் அழைக்கப்படுகிறது. இவ்வமிலத்தின் உப்புகள் அசிட்டுரேட்டுகள் எனப்படுகின்றன.
# அசிட்டுரிக் அமிலம்

## தயாரிப்பு

பென்சீனில் உள்ள அசிட்டிக் நீரிலியை சிறிது அதிக அளவில் கிளைசினுடன் சேர்த்து சூடுபடுத்துவதால் அசிட்டுரிக் அமிலம் தயாரிக்க முடியும் . அல்லது தூய்மையான அசிட்டிக் அமிலத்திலுள்ள அசிட்டிக் நீரிலியுடன் சம அளவு கிளைசின் சேர்த்து சூடுபடுத்தியும் இதைத் தயாரிக்கலாம் .
# விநாயக முதலியார்

**விநாயக முதலியார்** இலங்கையின் வட அந்தலையில் உள்ள நகரமான பருத்தித்துறையைப் பூர்வீகமாகக் கொண்ட ஒரு செல்வந்தராவார். கப்பல்கள் பல மூலம் செல்வந்தராக இருந்த இவர் மக்கள் சேவையிலும் நாட்டமுள்ளவராக இருந்தார். இவரைப் பாராட்டி பிரித்தானிய அரசு முதலியார் என்ற பட்டத்தை வழங்கியது. இன்று பருத்தித்துறையில் உள்ள வீதியான விநாயக முதலியார் வீதி இவரின் ஞாபகமாகவே வைக்கப்பட்டப் பெயராகும்.
# விநாயக முதலியார்

## தபால் நிலையம்

1800 காலப்பகுதியில் இலங்கையில் தகவல் பரிமாற்றம் மிக மந்தமான நிலையிலேயே இருந்தது. தகவல்கள் ஒரு நகரில் இருந்து மற்றய நகரிற்குச் சென்றடைய பல வாரங்கள் எடுத்தது. இந்தக் குறையைத் தீர்த்துவைக்க விநாயகம் அவர்கள் பருத்தித்துறை நகரில் ஒரு தபால் நிலையத்தை அமைத்து வைத்தார். இந்தத் தபால் நிலையத்தைத் தனது வீட்டில் அமைத்தார் என்பதையும் குறிப்பிடவேண்டும்.  
இவரது சந்ததியில் தோன்றிய வடிவேலு, சிதம்பரம் மற்றும் ஆறுமுகநாதன் போன்றவர்கள் திருகோணமலையில் கப்பல் நிறுவனங்களை நடத்தினர்.
# தன திரயோதசி

**தன திரயோதசி** (*Dhana Trayodashi*) அல்லது **தந்தேரசு** (*Dhanteras*, , , ) இந்தியாவில், குறிப்பாக வட மாநிலங்களில், தீபாவளிக் கொண்டாட்டங்களில் முதல்நாளாக அமைகின்றது. நேபாளத்தில் இது திகார் திருவிழாவின் முதல்நாளாகும். இத்திருவிழா **"தனவந்தரி திரயோதசி"** எனவும் அழைக்கப்படுகின்றது. இது விக்ரம் நாட்காட்டியில் ஐப்பசி மாதத்தில் வரும் தேய்பிறையின் பதின்மூன்றாம் நாளில் கொண்டாடப்படுகின்றது. இன்றைய நாளில் விலையுயர்ந்த தங்கம், வெள்ளி,பிளாட்டின நகைகளும் காசுகளும் வாங்கப்படுகின்றன.  
இந்நாளில் தன்வந்திரி வழிபடப்படுகின்றார். இந்து சமய நம்பிக்கைகளில் தனவந்திரி அனைத்து மருத்துவர்களுக்கும் ஆசிரியராகவும் ஆயுர்வேதத்தின் நிறுவனராகவும் கருதப்படுகின்றார்.
# தன திரயோதசி

## கொண்டாட்டம்

தந்தேரசு செல்வச்செழிப்பிற்காக வழிபடப்படும் திருவிழாவாக பரவலாக அறியப்பட்டாலும் தன்வந்திரிக் கடவுள் செல்வத்துடன் தொடர்பானவர் அல்ல; உடல்நலத்தை அருள்பவராகவே கருதப்படுகின்றார்.
மற்றொரு சமயக்கதையில் இன்றைய நாளில் பாற்கடலிலிருந்து இலக்குமி தோன்றியதாகக் கூறப்படுகின்றது. எனவே இலக்குமியும் குபேரரும் வழிபடப்படுகின்றனர்.
# தன திரயோதசி

## தொடர்புடைய மற்ற திருவிழாக்கள்

- தீபாவளி
- அட்சயத் திருதியை
# நான்கு புனித தலங்கள், இந்தியா

**நான்கு புனித தலங்கள்**, அல்லது **சார் தாம்** (Char Dham), இந்தியாவின் நான்கு திசைகளில் அமைந்துள்ள இந்துக்களின் நான்கு புனித தலங்களை குறிக்கிறது. *சார் தாம்* எனும் வடமொழி சொல்லிற்கு *நான்கு தலங்கள்* எனப் பொருளாகும். இவை **நாற்பெரும் தலங்கள்** அல்லது **நாற்பெருந்தாம்** என்றும் அழைக்கப்பெறுகின்றன. இவை நான்கும் இந்திய மண்ணின் நான்கு திசைகளில் உள்ள புனிதத் தலங்கள் என்று ஆதி சங்கரர் (பொ.ஊ. 686–717) விவரித்துள்ளார்.  
வடக்கில் உத்தரகண்ட் மாநிலத்தில் அமைந்த பத்ரிநாத், தெற்கில் தமிழ்நாட்டில் அமைந்த இராமேஸ்வரம், கிழக்கில் ஒடிசா மாநிலத்தின் புரி, மேற்கில் குஜராத் மாநிலத்தின் துவாரகை ஆகிய இந்நான்கு தலங்களும் புனித தலங்கள் ஆகும்.
# நான்கு புனித தலங்கள், இந்தியா

## இதனையும் காண்க

- நான்கு புனித தலங்கள், உத்தரகண்ட்
- 12 சோதிர் லிங்க தலங்கள்
- முக்தி தரும் ஏழு நகரங்கள்
# கார்வால் கோட்டம்

மாநில வருவாய் கோட்டங்கள், (மஞ்சள் நிறத்தில் கார்வால் கோட்டம்)]]  
**கார்வால் கோட்டம்** (Garhwal division) IPA: /ɡəɽʋːɔɭ/) வடமேற்கு இந்தியாவின் இமயமலையின் உத்தரகண்ட் மாநிலத்தின் சிவாலிக் மலைத் தொடரில் அமைந்த ஒரு வருவாய் கோட்டமாகும். இதன் நிர்வாகாத் தலைமையிடம் பௌரி நகரம் ஆகும். கார்வால் மொழி பேசும் கார்வாலி இன மக்கள் கார்வால் கோட்டப் பகுதியில் அதிகம் வாழ்கின்றனர். இந்துக்களின் புனித தலங்களான சோட்டா சார் தாம், பஞ்ச கேதார தலங்கள் மற்றும் ஜோஷி மடம் கார்வால் கோட்டத்தில் அமைந்துள்ளது. இந்திய விடுதலைக்கு முன்னர் வரை இப்பகுதியை கார்வால் இராச்சியத்தினர் ஆட்சி செய்தனர். பின்னர் இந்தியாவுடன் இணைக்கப்பட்டது.
# கார்வால் கோட்டம்

## எல்லைகள்

கார்வால் பகுதியின் வடக்கில் திபெத், கிழக்கில் குமாவுன் கோட்டம், தெற்கில் உத்தரப் பிரதேசம், வடமேற்கில் இமாசலப் பிரதேசம் எல்லைகளாகக் கொண்டுள்ளது.
# கார்வால் கோட்டம்

## கார்வால் கோட்டத்தின் மாவட்டங்கள்

கார்வால் கோட்டத்தில் சமோலி மாவட்டம், ருத்ரபிரயாக் மாவட்டம், உத்தரகாசி மாவட்டம், அரித்துவார் மாவட்டம், டேராடூன் மாவட்டம், பௌரி கார்வால் மாவட்டம், டெக்ரி கர்வால் மாவட்டம் என ஏழு மாவட்டங்கள் கொண்டது.
# கார்வால் கோட்டம்

## பெயர் காரணம்

கார்வால் பகுதி *கார்* எனப்படும் பல கோட்டைகள் கொண்டிருந்ததால் இப்பகுதிக்கு *கார்வால்* என பெயராயிற்று.
# கார்வால் கோட்டம்

## வரலாறு

கார்வால் நாட்டின் கொடி]]
விளைவாக பிரித்தானிய இந்தியா மற்றும் நேபாளத்தில் ஏற்பட்ட நிலப்பரப்பு மாறுதல்கள்]]  
கி பி 823இல் *கனகபாலன்* எனும் மன்னர் கார்வால் பகுதியின் முதல் மன்னராக விளங்கினார்.கார்வால் நாடு, தற்கால உத்தரகண்ட் மாநிலத்தின் டெக்ரி கர்வால் மாவட்டம் மற்றும் உத்தரகாசி மாவட்டம் எனும் இரண்டு மாவட்டங்களைக் கொண்டது. கி பி 1901-இல் கார்வால் இராச்சியம் 4180 சதுர கிலோ மீட்டர் பரப்பளவில் 2,68,885 மக்கள் தொகையுடன் விளங்கியது. 1815-முதல் கிழக்கிந்திய கம்பெனி ஆட்சியாளர்களுக்கு கப்பல் செலுத்தி நாட்டை ஆண்டனர்.  
கிழக்கிந்தியக் கம்பெனி ஆட்சியாளர்கள், இந்தியாவில் தங்களது ஆட்சிப் பரப்பை விரிவாக்கிக் கொண்டிருந்த நேரத்தில், நேபாள இராச்சியத்த்னர், மேற்கில் உள்ள குமாவுன் இராச்சியம் மற்றும கார்வால் இராச்சியங்களை கைப்பற்றி நேபாள இராச்சியத்துடன் இணைத்த்தனர். 1814-15-களில் நடைபெற்ற 1814-1816 ஆங்கிலேய-போருக்குப் பின்னர் பிரித்தானிய கிழக்கிந்திய நிறுவனம் மற்றும் நேபாள இராச்சியத்தின் உயர் அதிகாரிகள் 4 மார்ச் 1816 அன்று இந்தியாவின் தற்கால பிகார் மாநிலத்தின் சுகௌலி எனும் ஊரில் வைத்து சுகௌலி உடன்படிக்கை செய்து கொண்டனர். இந்த ஒப்பந்தப்படி, நேபாளிகள் கைப்பற்றிய கார்வால் இராச்சியம் மற்றும் குமாவுன் பகுதிகள் இந்தியாவுடன் இணைக்கப்பட்டது.  
பின்னர் கார்வால் நாடு, பிரித்தானியா இந்தியப் பேரரசிற்கு கப்பம் செலுத்தும் சுதேச சமஸ்தானமாக 1815 முதல் ஆகஸ்டு, 1949 முடிய விளங்கியது. இந்திய விடுதலைக்குப் பின்னர் இந்திய அரசுடன் இணைந்தது.
# கார்வால் கோட்டம்

## புவியியல்

நந்தா தேவி]]
, கார்வால்]]  
சிவாலிக் மலையில் அமைந்த கார்வால் ரோகில்கண்டின் ஒரு சிறு பகுதியைக் கொண்டது. மேலும் கார்வாலின் சமோலி மாவட்டத்தில் 7816 மீட்டர் உயரம் கொண்ட நந்தா தேவி, 7756 மீட்டர் உயரம் கொண்ட காமேத், 7138 மீட்டர் உயரம் கொண்ட சௌகம்பா, 7120 மீட்டர் உயரம் கொண்ட திரிசூலம் கொடுமுடிகள் உள்ளது. மேலும் கார்வால் பகுதியின் அதிக உயரத்தில் அமைந்த கேதார்நாத் கோயில், கங்கோத்திரி கோயில், யமுனோத்திரி கோயில் மற்றும் பத்ரிநாத் கோயில்கள் அமைந்துள்ளது.
கங்கை ஆறு மற்றும் யமுனை ஆறுகளின் பிறப்பிடமாக, கார்வாலில் அமைந்துள்ள கங்கோத்திரி மற்றும் யமுனோத்திரி கொடுமுடிகள் அமைந்துள்ளது.
# கார்வால் கோட்டம்

## இதனையும் காண்க

- கார்வாலின் நான்கு புனித தலங்கள்
- பஞ்ச கேதார தலங்கள்
- ஜோஷி மடம்
- நந்தாதேவி உயிர்க்கோளக் காப்பகம்
- குமாவுன் இராச்சியம்
- கார்வால் இராச்சியம்
- சிர்மூர் இராச்சியம்
- குமாவுன் கோட்டம்
# மருதநாட்டு வீரன்

***மருதநாட்டு வீரன்*** 1961 ஆம் ஆண்டு வெளியான இந்திய தமிழ்த் திரைப்படமாகும். டி. ஆர். ரகுநாத் இயக்கத்தில் உருவான திரைப்படமாகும். இத்திரைப்படத்தில் சிவாஜி கணேசன், ஜமுனா, பி. எஸ். வீரப்பா, கண்ணாம்பா ஆகியோர் முக்கிய பாத்திரங்களில் நடித்திருந்தனர்.
# மருதநாட்டு வீரன்

## திரைக்கதைச் சுருக்கம்

ஜீவகன் ஒரு துணிச்சலான இளைஞன். இளவரசி இரத்னாவின் தலைமைக் காவலனாக அவன் நியமிக்கப்படுகிறான். அவனுக்கும் இளவரசிக்குமிடையில் காதல் மலர்கிறது. வீரகேசன் என்பவன் அரசனின் அமைச்சராக இருக்கிறான். இந்த அரசின் விரோதியான சுல்தான் ஒருவனுடன் வீரகேசன் தொடர்பு கொண்டு சதிச் செயலில் ஈடுபட்டிருக்கிறான். வீரகேசன் ஜீவகன் மீது தேசத்துரோகக் குற்றஞ்சாட்டி அரசரும் நாட்டு மக்களும் ஜீவகனை வெறுக்கும்படி செய்து விடுகிறான். ஜீவகன் தான் நிரபராதி என நிரூபித்து நாட்டையும் அரசரையும் சூழ்ச்சியிலிருந்து எப்படிக் காப்பாற்றுகிறான் என்பதே மீதிக்கதை.
# மருதநாட்டு வீரன்

## நடிகர்கள்

- சிவாஜி கணேசன்
- ஜமுனா
- பி. எஸ். வீரப்பா
- பி. கண்ணாம்பா
- ஸ்ரீராம்
- ஏ. கருணாநிதி
- ராம ராவ்
- கே. நடராஜன்
- எம். ஆர். சந்தானம்
- பி. எஸ். வேங்கடாசலம்
- கே. ஆர். ராம்சிங்
- நந்தா ராம்
- கண்ணன்
- கணபதி பட்
- என். ஆர். சந்தியா
- எம். சரோஜா
- கே. வி. சாந்தி
- ஜோதி
- எல். விஜயலட்சுமி (நடனம்)
# மருதநாட்டு வீரன்

## தயாரிப்புக் குழு

- தயாரிப்பாளர்: *பி. ராதாகிருஷ்ணா*
- தயாரிப்பு நிறுவனம்: ஸ்ரீ கணேஷ் பிரசாத் மூவீஸ்
- இயக்குநர்: டி. ஆர். ரகுநாத்
- இசை: எஸ். வி. வெங்கட்ராமன்
- பாடலாசிரியர்கள்: கண்ணதாசன் & ஏ. மருதகாசி
- கலை: கே. நாகேஸ்வர ராவ்
- தொகுப்பாளர்கள்: டி. ஆர். ரகுநாத், பி. கே. கிருஷ்ணன் & ஏ. பி. ஜெகதீஸ்
- நடன ஆசிரியர்: பி. எஸ். கோபாலகிருஷ்ணன்
- ஒளிப்பதிவு: ஆர். சம்பத்
- சண்டைப்பயிற்சி: *ஸ்டன்ட்* சோமு
- ஒலிப்பதிவு: ஏ. கிருஷ்ணன்
# மருதநாட்டு வீரன்

## பாடல்கள்

திரைப்படத்துக்கு இசையமைத்தவர் எஸ். வி. வெங்கட்ராமன். பாடல்களை இயற்றியோர்: கண்ணதாசன், ஏ. மருதகாசி. பின்னணி பாடியவர்கள்: டி. எம். சௌந்தரராஜன், பி. பி. ஸ்ரீநிவாஸ், ஏ. எல். ராகவன், பி. சுசீலா, ஏ. ஜி. ரத்னமாலா ஆகியோர்.  
| **எண்.** | **பாடல்** | **பாடகர்/கள்** | **பாடலாசிரியர்** | **கால அளவு (நி:செ)** |
| --- | --- | --- | --- | --- |
| 1 | *பருவம் பார்த்து அருகில்* | டி. எம். சௌந்தரராஜன் | 03:46 |  |
| 2 | *விழியலை மேலே செம்மீன் போலே* | டி. எம். சௌந்தரராஜன் & பி. சுசீலா | 05:57 |  |
| 3 | *சமாதானமே தேவை* | டி. எம். சௌந்தரராஜன் | 04:07 |  |
| 4 | *செய்கைக்கொரு சந்தேகம் கேளு கண்மணி* | ஏ. எல். ராகவன் & ஏ. ஜி. ரத்னமாலா | 03:11 |  |
| 5 | *புது இன்பம் ஒன்று உருவாகி இன்று* | பி. சுசீலா | 02:41 |  |
| 6 | *அரும்புதிர முத்துதிர அழகு சிரிக்குது* | டி. எம். சௌந்தரராஜன் & பி. சுசீலா | 03:44 |  |
| 7 | *கள்ளிருக்கும்* | பி. பி. ஸ்ரீநிவாஸ் | 04:22 |  |
| 8 | *ஆசைக் காதலை* | பி. சுசீலா | 04:34 |  |
# குமாவுன் கோட்டம்

மாநிலத்தின் குமாவுன் கோட்டம் (ஆரஞ்சு நிறம்) மற்றும் கார்வால் கோட்டம் (மஞ்சள் நிறம்)]]  
**குமாவுன் கோட்டம்** (Kumaon Division) இந்தி: कुमाऊं) வட இந்தியாவின் உத்தரகண்ட் மாநிலத்தின் இரண்டு கோட்டங்களில் ஒன்றாகும். மற்றது கார்வால் கோட்டம் ஆகும். இக்கோட்டத்தின் நிர்வாகத் தலைமையிடம் நைனிடால் நகரத்தில் உள்ளது. மேலும் உத்தரகண்ட் மாநிலத்தின் உயர்நீதிமன்றம் நைனிடால் நகரத்தில் அமைந்துள்ளது.
குமாவுன் கோட்டத்தில் பெரும்பாலும் *குமாவுனி மொழி* பேசும் *குமாவுனி* மக்கள் வாழ்கின்றனர். இந்திய விடுதலைக்கு முன்னர் வரை இக்கோட்டப் பகுதிகளை குமாவுன் இராச்சியத்தினர் ஆண்டனர்.
# குமாவுன் கோட்டம்

## மாவட்டங்கள்

குமாவுன் கோட்டம் ஆறு மாவட்டங்களைக் கொண்டது. அவைகள்:
1. பித்தோரகர்
1. பாகேஸ்வர்
1. அல்மோரா
1. சம்பாவத்
1. நைனித்தால்
1. உதம்சிங் நகர்
# குமாவுன் கோட்டம்

## கோடைக்கால வாழிடங்கள்

குமாவன் கோட்டத்தில் அமைந்துள்ள முக்கிய கோடைக்கால வாழிடங்கள் நைனிடால் மற்றும் அல்மோரா நகரங்களாகும்.
# குமாவுன் கோட்டம்

## புவியியல்

வில் பாயும் கோசி ஆறு]]
விளைவாக நேபாளம் மற்றும் இந்தியா நிலப்பரப்புகளில் ஏற்பட்ட மாறுதல்கள்]]  
இமயமலையின் சிவாலிக் மலைத்தொடரில் அமைந்த குமாவுன் கோட்டத்தில் கோசி ஆறு மற்றும் சாரதா ஆறுகள் பாய்கிறது. குமாவுன் கோட்டத்தின் வடக்கே திபெத், தெற்கே உத்தரப் பிரதேசம், கிழக்கே நேபாளம், மேற்கே கார்வால் கோட்டம் எல்லைகளாக அமைந்துள்ளது.
# குமாவுன் கோட்டம்

## வரலாறு

கிழக்கிந்தியக் கம்பெனி ஆட்சியாளர்கள், இந்தியாவில் தங்களது ஆட்சிப் பரப்பை விரிவாக்கிக் கொண்டிருந்த நேரத்தில், நேபாளிகள், மேற்கில் உள்ள குமாவுன் கோட்டம் மற்றும் கார்வால் கோட்டங்களை வென்றதுடன், கிழக்கில் உள்ள சிக்கிம் நாட்டையும், டார்ஜீலிங் பகுதிகளையும் வென்று நேபாள இராச்சியத்துடன் இணைத்துக் கொண்டனர்.  
1814-1816 ஆங்கிலேய-நேபாளப் போருக்குப் பின்னர் பிரித்தானிய கிழக்கிந்திய நிறுவனம் மற்றும் நேபாள இராச்சியத்தின் உயர் அதிகாரிகள் 4 மார்ச் 1816 அன்று இந்தியாவின் தற்கால பிகார் மாநிலத்தின் சுகௌலி எனும் ஊரில் வைத்து சுகௌலி உடன்பாட்டில் கையொப்பமிட்டனர். இந்த உடன்படிக்கையின் படி, ஏற்கனவே நேபாள இராச்சியம் கைப்பற்றியிருந்த சிக்கிம், டார்ஜிலிங், குமாவுன், கார்வால் மற்றும் மேற்கு தராய் பகுதிகளை ஆங்கிலேயர்களுக்கு விட்டுத்தர ஒப்புக் கொள்ளப்பட்டது. மேலும் நேபபாள இராச்சியத்தின் கிழக்கு எல்லையாக மேச்சி ஆறும், மேற்கு எல்லையாக சாரதா ஆறும் நேபாள இராச்சியத்தின் எல்லையாக உறுதிப்படுத்தப்பட்டது.
# குமாவுன் கோட்டம்

## இதனையும் காண்க

- குமாவுன் இராச்சியம்
- கார்வால் நாடு
- சிர்மூர் இராச்சியம்
- கார்வால் கோட்டம்
- கார்வாலின் நான்கு புனித தலங்கள்
- பஞ்ச கேதார தலங்கள்
- ஜோஷி மடம்
- நந்தாதேவி உயிர்க்கோளக் காப்பகம்
# விக்கிப்பீடியா:ஆசிய மாதம்/2018/2016/பங்கேற்பாளர்கள்

தயவு செய்து பின்வரும் அமைப்பில் உள்ளீடு செய்க:  
1. உங்களுடைய கட்டுரைகளை இக்கருவி''' மூலமாக பதிவேற்றுங்கள். வலது பக்கம் மேல் மூலையில் உள்ள 'log in' என்ற இணைப்பை சொடுக்குங்கள். உங்களுக்கு விருப்பமான மொழியையும் தேர்ந்தெடுக்க இயலும்.
1. கட்டுரை பதிவேற்றப்பட்டவுடன் அக்கட்டுரையில் ஒரு வார்ப்புரு இடப்படும். இப்பக்கத்தில் ஏற்கப்பட்ட கட்டுரைகளின் விவரம் இருக்கும்.
1. **நான்கு** ஏற்கத்தக்க கட்டுரைகள் உருவாக்குனருக்கு அஞ்சல் அட்டை அனுப்பப்படும். 15-க்கும் மேற்பட்ட கட்டுரைகள் ஏற்கப்பட்டால் மேலும் ஒரு சிறப்பு அஞ்சல் அட்டையும் அனுப்பப்படும். அதிகமான கட்டுரை உருவாக்குவோருக்கு *விக்கிப்பீடியா ஆசிய தூதர்* பட்டமும் கையெழுத்திடப்பட்ட ஒரு பட்டையமும் அஞ்சல் அட்டையும் வழங்கப்படும்.
1. மேலுள்ள கருவிகளில் ஏதேனும் உதவி தேவைப்பட்டால் **ஒருங்கிணைப்பாளர்களை அணுகவும்**.
1. கேள்விகள் ஏதும் இருந்தால் **அ. கே. கே** பார்க்கவும் அல்லது பேச்சுப்பக்கத்தில் பதியவும்.
# விக்கிப்பீடியா:ஆசிய மாதம்/2018/2016/பங்கேற்பாளர்கள்

## பங்களிப்பாளர்கள்

1. யூதர்களின் தன்னாட்சி மாகாணம்அல்த்தாய் பிரதேசம்கம்சாத்கா பிரதேசம்கபரோவ்ஸ்க் பிரதேசம்கிராஸ்னயார்ஸ்க் பிரதேசம்பேர்ம் பிரதேசம்சபைக்கால்சுக்கி பிரதேசம்ஸ்தாவ்ரபோல் பிரதேசம்பட்கிஸ் மாகாணம்பக்லான் மாகாணம்பால்க் மாகாணம்
1. சக்ரோசு மலைத்தொடர்தியான் சான்தாரசு மலைத்தொடர்ஆதாத்சுலைமான் மலைத்தொடர்100 சப்பானிய மலைகள்சயான் மலைத்தொடர்அல் அசர் மலைத்தொடர்புரோமோ மலைஅல்போர்சு மலைத்தொடர்ரிஞ்சனி மலை.
1.
1.
1. ஜானகி கோயில்ஜேத்தவனராமயா சிந்துவின் வரலாறுவாட் பிரசிறீ ரத்தின சசாதரம் வாட் சாய்வத்தாநரம் பாக்மதி ஆறு கும்பேஷ்வரர் கோயில் பதான் அரண்மனை சதுக்கம் நேவார் மக்கள் நேபாள இராச்சியம்
1. பன்னாட்டு நெல் ஆராய்ச்சி நிறுவனம்,இந்தோனேசியப் பல்கலைக்கழகம்
1. பாக்கித்தானில் சூரிய மின் ஆற்றல், நாப்திரான் இடைவணிகம், சபித், சவூதி அரேபியா-தாய்லாந்து உறவுகள், சவூதி அரேபியா தேசிய அருங்காட்சியகம், படோன், டெம்புரோங்கு மாவட்டம், வங்காளதேசத்தின் தேசிய விலங்குக்காட்சியகம், வங்காளதேசத்தில் அணுக்கரு ஆற்றல், நீலப் பள்ளிவாசல், யெரெவான்,ஆர்க்கன்காய் மாகாணம், சவ்கான் மாகாணம், தென் கொரியாவில் போக்குவரத்து, வங்காளதேசத்தில் இரத்த தானம், வங்காளதேசத்தில் தெருவோரக் குழந்தைகள், செவான், ஆர்மீனியா, எர்தினெட் சுரங்க நிறுவனம், தென் கொரியாவில் ஆற்றல், காட்மாண்டுப் போர், பக்தபூர் போர், கில்லா அப்துல்லா மாவட்டம், செப்டம்பர் 2010 குவெட்டா குண்டுவீச்சு, வங்காளதேசத்தில் உடல்நலம், கத்தார் பகுரைன் தரைப்பாலம், சிபெருத், தாய்லாந்தில் மரவள்ளிக் கிழங்குத் தொழில், பகுரைனில் பெண்கள், மாகுவே மண்டலம், இந்தோனேசியாவில் அறிவியல் மற்றும் தொழில்நுட்பம், அமாதான் மாகாணம், மத்திய சுலாவெசி, சிட்ரா, போக்ரா, கமோமி தீவு
1. வட கொரியப் பண்பாடு, மன்சுதே கலைக் குழு, தென்கொரியப் பண்பாடு, கொரிய உணவு, மரபு வியட்நாமிய நடனம், ஒலிம்பிக் விளையாட்டுகளில் வியட்நாம், தோங் சோன் பண்பாடு, வியட்நாமிய அரங்கு, மரபு வியட்நாமிய இசை, வியட்நாம் ஊடகங்கள், வியட்நாமிய இலக்கியம், வியட்நாமில் தொலைத்தொடர்புகள்
1.
1.
# கிஷோர் குமார்

**கிசோர் குமார்** (*Kishore Kumar*, (1929, ஆகத்து 4 - 1987, ஒக்டோபர் 13), ஒரு இந்திய திரைப்பட பின்னணிப் பாடகர், நடிகர், பாடலாசிரியர், இசையமைப்பாளர், தயாரிப்பாளர், இயக்குநர், மற்றும் திரைக்கதை படைப்பாளி எனப் பன்முகம் கொண்டவராக அறியப்படுகிறார். 1930 - 1950 களின் காலகட்டத்தில், இந்தித் திரையுலகின் 30 ஆண்டுகால தனது நெடும்பயணத்தில், பல அவதாரத்தில் பவனிவந்த கிசோர் குமார், இசைத்துறையின் மூலம்தான் நாடறிந்த நட்சத்திரமாகப் பிரபலமடைந்தார்.
# கிஷோர் குமார்

## பிறப்பு

இந்தித் திரைப்பட உலகின் முடிசூடா மன்னனாகத் திகழ்ந்த “கிஷோர்தா” என ரசிகர்களால் அன்புடன் அழைக்கப்பட்ட கிஷோர் குமார், தன் குரலால் இசை ரசிகர்களை வசப்படுத்தி பல்லாயிரக்கணக்கானப் பாடல்களைப் பாடி சரித்திரம் படைத்தார். பாடகராகவும், இசையமைப்பாளராகவும், நடிகராகவும், பாடலாசிரியராகவும், மற்றும் இயக்குநராகவும் இந்தித் திரைப்பட உலகை வலம்வந்த மாபெரும் கலைஞனின் வாழ்க்கை வரலாறு மற்றும் சாதனைகளை மேலும் விரிவாகக் காண்போம்.  
கிஷோர் குமார் 1929 ஆம் ஆண்டு, ஆகத்து மாதம் 04 ஆம் நாள் இந்தியாவின் மத்தியப் பிரதேச மாநிலத்திலுள்ள கந்தவா மாவட்டத்தில் குஞ்சாலால் கங்குலிக்கும், கௌரி தேவிக்கும் மகனாக ஒரு பெங்காலி குடும்பத்தில் பிறந்தார். இவருக்கு “அசோக் குமார்” மற்றும் “அனூப் குமார்” என்ற இரண்டு சகோதரர்களும், சதி தேவி என்ற சகோதரியும் இருந்தனர்.
# கிஷோர் குமார்

## ஆரம்பகால வாழ்க்கை

கிஷோர் குமார் குழந்தையாக இருக்கும் பொழுது அவருடைய சகோதரரான அசோக் குமார், பாலிவுட்டில் ஒரு நடிகரானார். பின்னர், அனூப் குமாரும் தன்னைத் திரைப்படத்துறையில் ஈடுபடுத்திக் கொண்டார். தன்னுடைய சகோதரர்களுடன் நேரத்தை செலவிட்ட கிஷோர் குமாருக்கு திரைப்படம் மற்றும் இசைத் துறையில் அதிக ஈடுபாடு ஏற்பட்டது. நடிகர் மற்றும் பாடகராக புகழ்பெற்று விளங்கிய “குந்தன் லால் சேய்கலை” குருவாக கருதிய கிஷோர் குமார் அவருடைய பாணியிலேயே தன்னுடைய இசைப் பயணத்தையும் தொடர்ந்தார்.
# கிஷோர் குமார்

## சாதனைகள்

அசோக் குமார் இந்தித் திரைப்படத் துறையில் ஒரு பெரிய நட்சத்திரமாக மாறிய பிறகு, அவருடைய குடும்பம் மும்பைக்கு இடம் பெயர்ந்தது. தனது சகோதரர் பணிபுரிந்த மும்பை டாக்கிஸில், கோரஸ் பாடகராக தனது இசைப் பயணத்தைத் தொடங்கிய கிஷோர் குமார்,  
1946இல் அசோக் குமார் கதாநாயகனாக நடித்த “ஷிகாரி” என்ற திரைப்படத்தில் நடித்தார்.  
பின்னர், க்ஹெம்சாந்து பிரகாஷ் என்ற இசையமைப்பாளர் 1948 ல் ‘ஜித்தி’ என்ற திரைப்படத்தில் ‘மர்னே கி துவாயேன் க்யூன் மாங்கூ’ பாடலைப் பாட வாய்ப்பு வழங்கினார்.  
அதன் பிறகு, அவரைத் தேடி நிறைய வாய்புகள் வர ஆரம்பித்தன. 1951 ஆம் ஆண்டு “அந்தோலன்” என்ற திரைப்படத்தில் கதாநாயகனாக தன்னுடைய பயணத்தைத் தொடர்ந்தாலும், சிறந்த பாடகராக வேண்டும் என்பதில் ஆர்வம் காட்டினார். ‘பிமல் ராய் நாகரி’, ‘முஸாஃபிர்’, ‘புது தில்லி’, ‘ஆஷா’, ‘ஹல்ப் டிக்கெட்’, ‘சல்தி கா நாம் காடி’ போன்ற திரைப்படங்களில் நடித்தார்.
# கிஷோர் குமார்

## பாடகராக

பல்லாயிரக்கணக்கான பாடல்களைப் பாடி, புகழின் உச்சியில் இருந்தவர் கிஷோர் குமார். எஸ்.டி பர்மன் என்ற இசையமைப்பாளரால் தன்னுடைய பாடும் திறமையை வெளிப்படுத்திய கிஷோர் குமார், பின்னர் அவருடைய எல்லாப் படங்களிலும் கிஷோர் குமாருக்குப் பாட வாய்ப்புகள் வழங்கப்பட்டது.
- *முனிம்ஜி* (1954),
- *டாக்சி டிரைவர்* (1954),
- *வீட்டு எண் 4’4* (1955),
- *பன்டுஷ்* (1956),
- *நு டு கியார்ஹ்* (1957),
- *பேயிங் கெஸ்ட்* (1957),
- *வழிகாட்டி* (1965),
- *ஜுவல் தீப்* (1967),
- *பிரேம் புஜாரி* (1970).
ஆரம்பம் முதலே, அவர் பாடிய பல பாடல்கள் மிகுவும் அருமையாக இருந்தது. இதனால் எஸ்.டி பர்மன், கிஷோரின் குரல் ‘ஒரு அருட்கொடை’ என்றே நம்பி வந்தார். இந்தித் திரைப்பட உலகின் சூப்பர்ஸ்டாராக மாறிப்போன கிஷோர் குமார், வரிசையாக பல சூப்பர் ஹிட் பாடல்களைக் கொடுத்தார்.  
1960 ஆம் ஆண்டுகளின் தொடக்கத்தில், கிஷோர் குமார் சில காரணங்களால் புறக்கணிக்கப்பட்டாலும், 1969 ஆம் ஆண்டுகளுக்குப் பிறகு பல வெற்றிப் பாடல்களைத் தந்து, இந்தி இசை உலகில் பெரும் சாதனையைப் படைத்தார் எனலாம்.  
‘யே ஷாம் மஸ்தாணி’ (கடீபதங் 1970),  
‘சிங்காரி கோயி படகே’ (அமர் பிரேம் 1970),  
‘மேரே தில் மே ஆஜ் க்யா ஹை’ (தாக் 1972),  
‘ஹமேன் தும்ஸே பியார் கித்னா’ (ஹீத்ரத் 1980),  
‘அரே தீவானோ’ (டான்),  
‘தில் பர் மேரே’ (சத்தே பே சத்தா),  
‘சல்தே சல்தே மேரே யே கீத்’ (சல்தே சல்தே),  
‘காதா ரஹே மேரா தில்’ (கைட்),  
‘மேரே சாம்னே வாலி’ (படோசன்),  
‘ஏக் லடுக்கி பீகி பாகி சி’ (சல்தி க நாம்)  
‘ரூப் தேரா மஸ்தானா’,  
இது தவிர இன்னும் ஏரளாமான பாடல்கள் உள்ளன. அந்தக் காலக்கட்டத்தில் ராஜேஷ் கண்ணா, அமிதா பச்சன், சஞ்சீவ் குமார், தர்மேந்திரா, ஜீட்டேந்திரா, தேவ் ஆனந்த், மிதுன் சக்ரவர்த்தி, சஞ்சய் தத், அணில் கபூர், திலிப் குமார், கோவிந்தா மற்றும் பல நடிகர்களுக்குப் பின்னணிக் குரல் பாடியுள்ளார்.
# கிஷோர் குமார்

## இசையமைப்பாளர், இயக்குநர் மற்றும் பாடலாசிரியராக

1961ல் “ஜும்ரு” என்ற திரைப்படத்தை, தன்னுடைய சொந்த தயாரிப்பில் வெளியிட்ட கிஷோர் குமார், அந்தப் படத்திற்கு இசையமைப்பாளராக மட்டுமல்லாமல், எல்லாப் பாடல்களையும் அவரே எழுதியும் நடித்தும் இருந்தார். பின்னர்,  
1964ல் “டோர் காகன் கி ச்ஹாவ்ன் மெயின்”,  
1971ல் “டோர் கா ரஹி” மற்றும்  
1980ல் “டோர் வாடியோன் கஹின்” போன்ற திரைப்படங்கள் இசையமைத்து வெளியிட்டார். ஒரு நடிகர் மற்றும் பாடகராக மட்டுமல்லாமல், இயக்குநராக, பாடலாசிரியராக மற்றும் இசையமைப்பாளராக ஒரு பன்முகம் கொண்ட கலைஞனாகவும் தன்னை வெளிபடுத்தினார்.
# கிஷோர் குமார்

## மறைவு

காலத்தை வென்ற இசை மேதை, தன் இசைக் குரலால் இன்னும் இசை ரசிகர்களை கட்டிபோட்டிருக்கும் கிஷோர் குமார், அக்டோபர் 13, 1987 ஆம் ஆண்டு மாரடைப்பால் மரணம் அடைந்தார். ஐம்பதுகளில் நடிகராகவும், பாடகராகவும் அறுபதுகளில் தயாரிப்பாளர், இசையமைப்பாளர், இயக்குநர், பாடலாசிரியர் என மாபெரும் கலைஞனாக விளங்கிய கிஷோர் குமார், என்றென்றும் இசை ரசிகர்களின் மனதில் வாழ்ந்து கொண்டிருகிறார் என்றால் அது மிகையாகது.
# கிஷோர் குமார்

## விருதுகள்

1970 ல் “ரூப் தேரா மஸ்தானா” (ஆராதனா) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.  
1971 ல் “ஆராதனா”வில் சிறந்த ஆண் பின்னணி பாடகருக்கான “பெங்கால் திரைப்பட பத்திரிக்கையாளர் கழக விருது” பெற்றார்.  
1972 ல் “அந்தாஸ்” திரைப்படத்திற்கான சிறந்த ஆண் பின்னணி பாடகருக்கான “பெங்கால் திரைப்பட பத்திரிக்கையாளர் கழக விருது” பெற்றார்.  
1973ல் “ஹரே ராமா ஹரே கிருஷ்ணா” சிறந்த ஆண் பின்னணி பாடகருக்கான “பெங்கால் திரைப்பட பத்திரிக்கையாளர் கழக விருது” வழங்கப்பட்டது.  
1976 ல் “தில் ஐசா கிசினே மேரா தோட” (அமானுஸ்) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.  
1979 ல் “ஓ கைய்கே பான் பனாரஸ்வாலா” என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.  
1981 ல் “ஹசர் ரஹேன் ரஹெங் முத்கே தேக்ஹின்” என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.  
1983 ல் “பக் க்ஹுங்க்ரூ பந்த்” (நமக் ஹலால்) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.  
1984 ல் “அகர் தும் ந ஹோத்தே” (அகர் தும் ந ஹோதே) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.  
1985 ல் “மன்ஜிளின் அப்னி ஜாக” (ஷராபி) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.  
1986 ல் “சாகர் கினரே” (சாகர்) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.
# சாகரவ் பரிசு

முதன்முறையாக இப்பரிசு தென்னாப்பிரிக்க நெல்சன் மண்டேலாவிற்கும் உருசிய அனடோலி மார்ச்சென்கோவிற்கும் இணைந்து வழங்கப்பட்டது. 1990 ஆண்டிற்கான பரிசு ஆங் சான் சூச்சிக்கு வழங்கப்பட்டபோதும் சிறையில் இருந்தமையால் 2013ஆம் ஆண்டுதான் வழங்க முடிந்தது. முதல் அமைப்பொன்றுக்கு வழங்கிய பரிசு அர்கெந்தீனாவின் *பிளாசா டெ மாயோவின் மதர்களுக்கு* 1992இல் வழங்கப்பட்டது.  
சாகரவ் பரிசு பெற்றவர்களில் சிலர் இன்னமும் கடுமையான அரசியல் ஒடுக்குமுறைகளை எதிர்கொண்டு வருகின்றனர். பெலருசிய இதழாளர் சங்கம் (2004), டாமாசு டெ பிளாங்கோ, கிலெர்மோ பாரினாசு (கூபா, 2005 & 2010), அலெக்சாண்டர் மிலின்கீவிச் (பெலாரசு, 2006), கூ யா (சீனா, 2008) ஆகியோர் சிலராவர். 2011இல் பரிசு பெற்ற ரசான் சைதூனே 2013இல் கடத்தப்பட்டார்; இன்னமும் காணக்கிடைக்கவில்லை. 2012இல் பரிசு பெற்ற நஸ்ரன் சோடூதெ செப்டம்பர் 2013இல் சிறையிலிருந்து விடுவிக்கப்பட்டார்; நஸ்ரனும் அவருடன் பரிசு பெற்ற சாபர் பனாகியும் இன்னமும் ஈரானை விட்டு வெளியேறத் தடை செய்யப்பட்டுள்ளனர்.  
சாகரவ் பரிசு பெற்ற மூவருக்கு பின்னர் அமைதிக்கான நோபல் பரிசு வழங்கப்பட்டுள்ளது: நெல்சன் மண்டேலா, ஆங் சான் சூச்சி, மலாலா யூசப்சையி.  
20 அக்டோபர் 2021 அன்று சாகரவ் பரிசு, சிறையில் அடைக்கப்பட்டுள்ள ருசியா எதிர்கட்சித் தலைவர் அலெக்சேய் நவால்னிக்கு வழங்கப்பட்டது.
# சாகரவ் பரிசு

## சாகராவ் பரிசு பெற்றவர்கள் பட்டியல்

- தென்னாப்பிரிக்காவின் மக்கள் தலைவர் நெல்சன் மண்டேலா மற்றும் அனடோலி மார்ச்சென்கோ (கூட்டாகப் பரிசு பெற்றனர்)
- மியான்மர் எதிர்கட்சித் தலைவர் ஆங் சான் சூச்சி
- மலாலா யூசப்சையி
- அர்கெந்தீனாவின் *பிளாசா டெ மாயோவின் தாய்மார்கள் அமைப்பு* (1992)
- ருசியா எதிர்கட்சித் தலைவர் அலெக்சேய் நவால்னி, 2021
# கோவர்தனன் பூஜை

**கோவர்தனன் பூஜை** (Goverdhan puja), என்றழைக்கப்படும் *அன்னகூடம்* (Annakut or Annakoot) (*உணவு மலை*) பாகவத புராணத்தின் படி, தன்னை வழக்கமாக வணங்கும் யாதவர்கள், கிருஷ்ணனின் பேச்சைக் கேட்டு பிருந்தாவனத்தின் கோவர்தன குன்றை பூஜை செய்த காரணத்தினால், கோபம் கொண்ட இந்திரன் பெய்வித்த பெருமழையாலும், சூறாவளிக் காற்றாலும், பிருந்தாவன இடையர்களையும், பசுக்கூட்டத்தையும் கிருஷ்ணன், கோவர்தன மலையை குடையாகப் பிடித்துக் காத்தார்.  
ஆயர்களையும், ஆவினங்களையும் காத்த கிருஷ்ணனுக்கு நன்றி தெரிவிக்கும் விதமாக, யது குலத்தோர் பலவகை உணவுகளால் பெரிய அளவில் கிருஷ்ணனுக்கு விருந்து படைத்தனர்.  
இந்நிகழ்வை நினைவு கூரும் வகையில் தற்போதும் தீபாவளி திருநாளுக்கு அடுத்த நாளில், ஆண்டு தோறும் கோவர்தன பூஜை வட இந்திய மாநிலங்களில், குறிப்பாக பஞ்சாப், அரியானா, உத்தரப் பிரதேசம் மற்றும் பிகார் மாநிலங்களில் சிறப்பாகக் கொண்டாடப்படுகிறது.  
கோவர்தன பூஜை திருநாளை, குஜராத்தி மக்கள் தங்களின் புத்தாண்டாகவும், மராத்தியர்கள் வாமணர், மகாபலி சக்கரவர்த்தியை பாதாள லோகத்தில் அமிழ்த்திய நாளாகவும் கொண்டாடுகின்றனர்.
# இந்தியக் காவல் பணி

**இந்தியக் காவல் பணி** (*Indian Police Service*), பொதுவாக இந்தியக் காவல் என்று அழைக்கப்படும் (அ) இ.கா.ப அனைத்து இந்திய பணிகளின் (குடியுரிமைப் பணியியல்) மூன்று பணிகளுள் ஒன்றாக, மக்களின் பாதுகாப்பு பணியினை மேற்கொள்ளும் சிறப்பு அமைப்பாக இந்திய அரசாங்கத்தால் கட்டமைக்கப்பட்டதாகும். ஏனைய இரண்டு பணிகள் இந்திய ஆட்சிப் பணி மற்றும் இந்திய வனப் பணி ஆகும்.  
1947 இல் இந்தியா பிரித்தானியரிடமிருந்து விடுதலைப் பெற்ற பிறகு 1948 இல் பேரரசுக் காவல் என்றிருந்தப் பெயர் இந்தியக் காவல் பணி (இ.கா.ப) என்று பெயர் மாற்றம் கண்டது.
# இந்தியக் காவல் பணி

## காவல் நிலையம்

காவல் நிலையம் குறிப்பிட்ட பகுதியின் சட்ட ஒழுங்கை பராமரிக்கவும் மற்றும் குற்றவியல் நடவடிக்கைகளை கண்காணிக்கவும் காவல் ஆய்வாளரின் தலைமையில் இயங்குகிறது. காவல் ஆய்வாளர்க்கு பணியில் உதவிட உதவி காவல் ஆய்வாளர்களும், காவலர்களும் செயல்படுகின்றனர்.
ஒரு காவல் நிலையத்தின் அதிகார எல்லை வரையறை செய்யப்பட்டுள்ளது.  
காவல் நிலையத்தில் காவலர்களுக்கான துப்பாக்கிகள் மற்றும் அதற்குரிய தோட்டாக்களை வைத்துப் பாதுகாப்பதற்கான அறையும், குற்ற வழக்குகளில் ஈடுபட்டிருக்கலாம் என சந்தேகத்திற்கு இடமானவர்களை அடைத்து விசாரணை செய்ய சிறு அறைகளும் கொண்டுள்ளது.  
காவல் நிலையத்தில் குற்ற வழக்குகளை பதிவு செய்த பொதுமக்களுக்கு உடனுக்குடன் முதல் தகவல் அறிக்கை வழங்கப்படுகிறது.
# இந்தியக் காவல் பணி

## காவல் நிலையம்

### தமிழ்நாடு

தமிழ்நாட்டு காவல் நிலையங்களை பொதுமக்கள் எளிதில் அடையாளம் காணும் பொருட்டு, தமிழ்நாடு முழுவதும் உள்ள காவல் நிலையங்களின் அறிவிப்பு பலகைகள் மற்றும் காவல் நிலையங்களின் சுற்றுச்சுவர்கள் குறிப்பிட்ட நிறங்களில் எழுதப்பட்டு, வர்ணம் பூசப்பட்டிருக்கும்.
# இந்தியக் காவல் பணி

## காவல் நிலையம்

### ஒடிசா

ஒடிசாவின் துணை மாவட்ட நிர்வாக அலகாக காவல் நிலையங்கள் உள்ளது.
# இந்தியக் காவல் பணி

## தேர்வு மற்றும் பயிற்சிகள்

ஒருவர் இந்திய காவல் பணியில் சேர்ந்து சேவைப் புரிய அவர் நடுவண் அரசுப் பணியாளர் தேர்வாணையத்தால் ஒவ்வொரு ஆண்டும் நடத்தப்பெறும் குடியியல் பணி தேர்வுகளில் தேர்ச்சிப் பெற்றிருக்க வேண்டும். இப்பொதுத்தேர்வு இந்திய ஆட்சிப் பணி, **பிரிவு ஏ** மற்றும் **பிரிவு பி** மைய அரசுப் பணிகளுக்கும் சேர்த்து நடத்தப்படுகின்றன. (இந்திய வனப் பணித் தேர்வு தனியாக மைய அரசுத் தேர்வாணையத்தால் நடத்தப்படுகிறது).
# இந்தியக் காவல் பணி

## தேர்வு மற்றும் பயிற்சிகள்

### தேர்வு நிலைகள்

- இத் தேர்வு மூன்று நிலைகளில் நடத்தப்பெறுகின்றன.
- முதனிலை தேர்வு (Preliminary Examination) கொள்குறி வகைத் (புலனறிவு) தேர்வாக நடத்தப்படுகிறது.
- முதனிலையில் தேறியவர்கள் இரண்டாம் நிலை முக்கியத் தேர்வுக்கு (Main Examination) அனுமதிக்கப்படுகின்றனர்.
- இரண்டாம் நிலையில் (முக்கியத் தேர்வில்) தேறியவர்கள் மூன்றாவது தேர்வான நேர்காணல் தேர்வுக்கு (Personality Test) புது தில்லிக்கு அழைக்கப்படுகின்றனர்.
- முக்கியத் தேர்வில் தேர்வு எழுதுபவருக்கு கட்டாயப் பாடங்களான பொதுக்கல்வி, கட்டுரை மற்றும் கட்டாய மொழித் தாள் மற்றும் ஆங்கிலத் தாள் இவற்றைத் தவிர வேறு இரண்டு விருப்பப் பாடப்பிரிவுகளைத் தேர்வு செய்ய வேண்டும்.
# இந்தியக் காவல் பணி

## தேர்வு மற்றும் பயிற்சிகள்

### தேர்வு நடைமுறை

**இந்தியக் காவல் பணித் தேர்வுகளின் மதிப்பீடு**  
| முதனிலைத் தேர்வு | பொதுப் பாடம் (தாள்-I) | 100 | 2 | align=200 |  |
| --- | --- | --- | --- | --- | --- |
| குடிமை பணி உளச்சார்பு தேர்வு (தாள்-II) | 80 | 2.5 | align=200 |  |  |
| colspan=3 align=முதனிலைத் தேர்வு மொத்த மதிப்பெண் | align=400 |  |  |  |  |
| முக்கியத் தேர்வு
(9 தாள்கள் கொண்டது) | கட்டுரை | """" | align=250 | align=250 | colspan=4 align=ஆங்கிலம் தாள் (தகுதி வாய்ந்தனவாக) |
| colspan=4 align=கட்டாய மொழி தாள் (தகுதி வாய்ந்தனவாக) |  |  |  |  |  |
| பொதுப் பாடம் | 4 தாள்கள் (தாள்கள் I,II,III மற்றும் IV) | ஒவ்வொரு தாளுக்கும் 250 ம.பெ | align=1000 |  |  |
| - | விருப்ப பாடம் | 2 தாள்கள் (தாள்கள் I மற்றும் II) | ஒவ்வொரு தாளுக்கும் 250 ம.பெ | align=500 |  |
| - | colspan=5 align=மேற்கண்டத் தேர்வுகளில் தேர்ச்சி பெற்றவர்கள் நேர்காணலுக்கு முக்கியத் தேர்வில் எடுத்த மதிப்பெண் அடிப்படையில் அழைப்பாணைகள் மூலம் அழைக்கப்படுவர் |  |  |  |  |
| colspan=4 align=நேர்காணல் | align=275 | } |  |  |  |
# காரியாசான்

**காரியாசான்**, மதுரைத் தமிழாசிரியர் மாக்காயனாரின் மாணவர் எனச் சிறப்புப் பாயிரம் கூறுகிறது. இவர், சமண சமயத்தைச் சார்ந்தவர். இவரும் கணிமேதாவியாரும் ஒரே காலத்தைச் சேர்ந்தவர்கள் ஆவர். இவர், பதினெண் கீழ்க்கணக்கு நூல்களுள் ஒன்றான **சிறுபஞ்சமூலம்** என்னும் நூலை இயற்றியுள்ளார். அந்நூலில் பெருமளவில் அறக்கருத்துகளையும் சிறியளவில் சமண அறக்கருத்துகளையும் கூறியுள்ளார்.  
இவரை ***மாக்காரியாசான்*** என்று பாயிரச் செய்யுள் 'மா' என்னும் அடைமொழி கொடுத்துச் சிறப்பிக்கின்றது. **காரியாசனும்** **கணிமேதாவியாரும்** (ஏலாதி மற்றும் திணைமாலை நூற்றைம்பது ஆகிய நூல்களின் ஆசிரியர்) ஒரு சாலை மாணவர்கள் ஆவர்.
# கலைவாணன்

**கலைவாணன்** (*Kalaivaanan*) 1959 ஆம் ஆண்டு வெளியான இந்திய தமிழ்த் திரைப்படமாகும். பி. புல்லையாவின் இயக்கத்தில் உருவான இத் திரைப்படத்தில் ஏ. நாகேஸ்வர ராவ், அஞ்சலிதேவி ஆகியோர் முக்கிய பாத்திரங்களில் நடித்தனர்.
# கலைவாணன்

## திரைக்கதை

விஸ்வநாதனும் அவர் மனைவி பார்வதியும் விஸ்வநாதனின் தம்பி காசிநாத்தை தங்கள் பிள்ளையாக வளர்த்து வருகின்றனர். காசிநாத் தனது குருவாகிய ஏகம்பவாணனிடம் இசை பயின்று சிறந்த இசைக் கலைஞன் ஆகிறான். அவர்களது ஊருக்கு ஒரு இசை நடனக் குழு வருகிறது. அக்குழுவில் மாலா என்ற பெண் ஆடுவதிலும் பாடுவதிலும் வல்லவள். அவளோடு காசிநாத் போட்டி போட்டு அவளை வெல்கிறான். ஆனால் குறைந்த ஜாதிப் பெண்ணோடு ஒரே மேடையில் பாடியதால் காசிநாத்தை அவனது குரு விலக்கி விடுகிறார். இசைக்கும் கலைகளுக்கும் எந்த பேதமும் கிடையாது என காசிநாத் வாதாடுகிறான். ஆனால் ஊர் தர்மாதிகாரி தீர்ப்புப்படி காசிநாத்தை அண்ணன் வீட்டை விட்டு வெளியேற்றி விடுகிறார். காசிநாத் மாலாவை திருமணம் செய்கிறான். இருவரும் பல இடங்களில் மக்களுக்கு இசை நடன விருந்தளிக்கின்றனர். அந்நாட்டு அரசன் தனது அரசவைக் கலைஞனாக காசிநாத்தை நியமிக்கிறான். இது தர்மாதிகாரிக்கு ஆத்திரத்தை ஏற்படுத்துகிறது. அரண்மனை நாட்டியக்காரியான அமிர்தத்துடன் சேர்ந்து ஒரு திட்டம் போடுகிறார். அமிர்தம் காசிநாத்தை குடிப்பழக்கத்துக்கு அடிமையாக்கி விடுகிறாள். அவன் குடிகாரனாகிவிட்டபடியால் அரண்மனையை விட்டு வெளியேற்றுமாறு மன்னனுக்கு அமிர்தம் சொல்கிறாள். காசிநாத்தின் தாய் போன்ற அண்ணி பார்வதி தன் கணவனின் கோபத்தையும் பொருட்படுத்தாமல் எவ்வாறு காசிநாத்தை பழைய நிலைக்குக் கொண்டு வருகிறாள் என்பதே மீதிக் கதையாகும்.
# கலைவாணன்

## நடிகர்கள்

- ஏ. நாகேஸ்வர ராவ் - *காசிநாத்*
- எஸ். வி. ரங்கா ராவ் - *மன்னன்*
- சித்தூர் வி. நாகையா - *ஏகம்பவாணன்*
- கே. ஏ. தங்கவேலு - *ஹரி*
- கே. சாரங்கபாணி - *சிவன்*
- எஸ். வி. சகஸ்ரநாமம் - *விஸ்வநாதன்*
- பி. எஸ். வெங்கடாசலம் - *தர்மாதிகாரி*
- கே. நடராஜன் - *சம்பு சாஸ்திரி*
- வி. எம். ஏழுமலை - *மாரி*
- அஞ்சலிதேவி - *மாலா*
- பி. சாந்தகுமாரி - *பார்வதி*
- ராஜசுலோச்சனா - *அமிர்தம்*
- டி. பி. முத்துலட்சுமி - *ரத்னம்*
- சி. டி. ராஜகாந்தம் - *ரங்கநாயகி*
- சேதுராமன்
- கிட்டான்
- ராமாராவ்
- கிருஷ்ணமூர்த்தி
- நாகரத்னம்
- ராஜா
- சுவாமி
# கலைவாணன்

## தயாரிப்புக் குழு

- தயாரிப்பாளர்: வாசிரெட்டி நாராயண ராவ்
- தயாரிப்பு நிறுவனம்: சாரதா புரொடக்சன்ஸ்
- இயக்குநர்: பி. புல்லையா
- கதை: ஆச்சார்ய ஆத்ரேயா
- திரைக்கதை வசனம்: சி. வி. ஸ்ரீதர்
- கலை: ஜி. வி. சுப்பா ராவ்
- தொகுப்பு: ஆர். தேவராஜன்
- நடனப்பயிற்சி: வேம்பட்டி சின்ன சத்யம்
- ஒளிப்பதிவு: பி. எல். ராய்
# கலைவாணன்

## தயாரிப்பு விபரம்

1947 ஆம் ஆண்டு வி. சாந்தாராம் மராத்தி மொழியில் *லோக்சாஹிர் ராம் ஜோஷி* என்ற தலைப்பிலும் இந்தி மொழியில் *மத்வாலா ஷயர் ராம் ஜோஷி* என்ற தலைப்பிலும் உருவாக்கிய திரைப்படங்களின் கதையை அடிப்படையாகக் கொண்டு தயாரானது இத் திரைப்படம். முதலில் *ஜெயபேரி* என்ற பெயரில் தெலுங்கில் தயாரிக்கப்பட்ட பின்னர் தமிழிலும் தயாரானது.
தமிழ்ப் படத்தை விற்பனை செய்ய முடியாத நிலையில் தயாரிப்புக்கு முதலீடு செய்த டி. வி. எஸ். பிரதிபா சாஸ்திரி தனது நண்பரான எம். ஜி. ராமச்சந்திரனை அணுகினார். தெலுங்குப் படத்தை எம். ஜி. ஆர். பார்த்தார். ஜாதி பேதமற்ற சமூகத்தை உருவாக்க விருப்பம் கொண்டிருந்த அவருக்கு படம் பிடித்துவிட்டது. தன்னை வைத்து இப்படத்தைத் தமிழில் தயாரிக்குமாறு கேட்டாராம் எம். ஜி. ஆர். ஆனால் ஏற்கெனவே ஏ. நாகேஸ்வர ராவை வைத்து தமிழ்ப் படம் தயாரிக்கப்பட்டிருப்பது தெரிய வந்ததும் தனக்குத் தெரிந்த விநியோகஸ்தர்களை அழைத்து 'ஒரு சகோதரர் ஒரு படம் தயாரித்திருக்கிறார். அதைப் பார்த்து வாங்குங்கள்' என்று சொன்னாராம்.
*கலைவாணன்* நன்றாக ஓடவில்லை; என்றாலும் எம். ஜி. ஆரின் தலையீட்டால் தயாரிப்பாளர்களுக்கு அதிக நஷ்டம் ஏற்படவில்லை.
# கலைவாணன்

## பாடல்கள்

திரைப்படத்துக்கு இசையமைத்தவர் பெண்டியாலா நாகேஸ்வர ராவ். பாடல்களை இயற்றியோர்: தஞ்சை ராமையாதாஸ், ஏ. மருதகாசி, பட்டுக்கோட்டை கல்யாணசுந்தரம், கம்பதாசன், பழனிச்சாமி ஆகியோர். பின்னணி பாடியோர்: டி. எம். சௌந்தரராஜன், சீர்காழி கோவிந்தராஜன், திருச்சி லோகநாதன், கண்டசாலா, எஸ். சி. கிருஷ்ணன், பி. பி. ஸ்ரீநிவாஸ், ரகுநாத் பானிக்கிரஹி, எம். எல். வசந்தகுமாரி, ஜிக்கி, பி. சுசீலா, எஸ். ஜானகி ஆகியோர்.  
| வரிசை எண். | பாடல் | பாடகர்/கள் | பாடலாசிரியர் | கால அளவு (நி:செ) |
| --- | --- | --- | --- | --- |
| 1 | ''ஆளும் அரசே .. தர்மசீலா கலைவாணருக்குள்ளே | சீர்காழி கோவிந்தராஜன் | ஏ. மருதகாசி | 06:12 |
| 2 | *சிக்காத மீனும் வந்து சிக்க வேணும்* | டி. எம். சௌந்தரராஜன், திருச்சி லோகநாதன் & பி. சுசீலா | ஏ. மருதகாசி | 07:08 |
| 3 | *காதல் சிலை ஆடுதே* | எம். எல். வசந்தகுமாரி | தஞ்சை ராமையாதாஸ் | 04:47 |
| 4 | *என் கண்ணில் அம்பு உண்டு* | சீர்காழி கோவிந்தராஜன் & பி. சுசீலா | ஏ. மருதகாசி | 03:43 |
| 5 | *கலை சாரதா தேவி என் தாயே* | கண்டசாலா, பி. பி. ஸ்ரீநிவாஸ் & ரகுநாத் பானிக்கிரஹி | தஞ்சை ராமையாதாஸ் | 04:25 |
| 6 | *இருக்காரா இங்கிருக்காரா* | பி. சுசீலா | தஞ்சை ராமையாதாஸ் | 04:11 |
| 7 | *சவால் சவாலென்று சதிராடும் பெண்ணாளே* | டி. எம். சௌந்தரராஜன் & ஜிக்கி | பட்டுக்கோட்டை கல்யாணசுந்தரம் | 08:02 |
| 8 | *ஆயகலைகள்* | திருச்சி லோகநாதன் | (அம்பிகாபதி கோவை) | 00:41 |
| 9 | *வெண்ணெயைத் திருடித் தின்று* | எஸ். சி. கிருஷ்ணன் & எஸ். ஜானகி | பழனிச்சாமி | 04:24 |
| 10 | *ஆண்டவன் படைப்பிலே .. நந்தனின் சரித்திரம்* | டி. எம். சௌந்தரராஜன் | ஏ. மருதகாசி | 06:47 |
| 11 | *மாலை நேரத்திலே யமுனா தீரத்திலே* | கண்டசாலா & பி. சுசீலா | ஏ. மருதகாசி | 04:37 |
| 12 | *தெய்வம் நீ தானா தர்மம் நீ தானா* | டி. எம். சௌந்தரராஜன் & பி. சுசீலா | ஏ. மருதகாசி | 02:15 |
| 13 | *ஆடும் மயில் நீ வா* | கண்டசாலா | கம்பதாசன் | } |